stanford-oval/wikipedia huggingface dataset:
ดับเบิลยูดับเบิลยูอี สตูดิโอส
ผลงานทั้งหมด > สมรรถนะบ็อกซ์ออฟฟิศ

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ภาพยนตร์ | วันวางจำหน่าย | รายได้บ็อกซ์ออฟฟิศ | รายได้บ็อกซ์ออฟฟิศ | รายได้บ็อกซ์ออฟฟิศ | การจัดอันดับบ็อกซ์ออฟฟิศ | อ้างอิง |
| ภาพยนตร์ | วันวางจำหน่าย | ภายในประเทศ | ต่างประเทศ | ทั่วโลก | ประเทศสหรัฐอเมริกา | อ้างอิง |
| เกี่ยว ลาก กระชากนรก | 19 พฤษภาคม ค.ศ. 2006 | $15,032,800 | $3,388,168 | $18,420,968 | #6 |  |
| คนคลั่งล่าทะลุสุดขีดนรก | 13 ตุลาคม ค.ศ. 2006 | $18,844,784 | $3,320,824 | $22,165,608 | #6 |  |
| The Condemned | 27 เมษายน ค.ศ. 2007 | $7,371,706 | $1,263,477 | $8,635,183 | #9 |  |
| ฝ่าวิกฤติ 12 รอบระห่ำนรก | 27 มีนาคม ค.ศ. 2009 | $12,234,694 | $5,045,632 | $17,280,326 | #7 |  |
| Legendary | 10 กันยายน ค.ศ. 2010 | $200,393 | - | - | #38 |  |
| Knucklehead | 22 ตุลาคม ค.ศ. 2010 | NA | - | - |  |  |
| The Chaperone | 18 กุมภาพันธ์ ค.ศ. 2011 | NA | - | - |  |  |
ผลงานทั้งหมด > สมรรถนะบริการเช่า

| ภาพยนตร์ | วันวางจำหน่าย | ตัวแทนจำหน่ายวิดีโอ | ทำรายได้ | อ้างอิง |
| --- | --- | --- | --- | --- |
| เกี่ยว ลาก กระชากนรก | 19 พฤษภาคม ค.ศ. 2006 | Lions Gate Entertainment | 16.49 ล้านดอนลาร์สหรัฐ |  |
| คนคลั่งล่าทะลุสุดขีดนรก | 13 ตุลาคม ค.ศ. 2006 | ทเวนตีท์เซนจูรีฟอกซ์ | 30.53 ล้านดอนลาร์สหรัฐ |  |
| The Condemned | 18 กันยายน ค.ศ. 2007 | Lions Gate Entertainment | 22.30 ล้านดอนลาร์สหรัฐ |  |
แหล่งข้อมูลอื่น

เว็บไซต์ทางการ
WWE Studios at WWE.com
| ด ค กดับเบิลยูดับเบิลยูอี |
| --- | --- | --- |
| ผู้บริหาร |  วินซ์ แม็กแมน  ลินดา แม็กแมน  เชน แม็กแมน  สเตฟานี แม็กแมน  ทริปเปิลเอช  |  |
| รายการที่ออกอากาศ |  รอว์  สแมคดาวน์  เอ็นเอ๊กซ์ที  เมนอีเวนต์  ทูโอไฟว์ ไลว์ฟ  |  |
| การคัดผล |  2002  2004  2005  2006  2007  2008  2009  2010  2011  2016  2017  2018  |  |
| ค่ายพัตนาทักษะ |  ดิพเซาธ์เรสต์ลิง  ฟลอริดาแชมเปียนชิปเรสต์ลิง  ฮาร์ทแลนด์เรสต์ลิงแอสโซเซียชั่น  อินเตอร์เนชั่นแนลเรสต์ลิงแอสโซเซียชั่น  เมมพิสแชมเปียนชิปเรสต์ลิง  โอไฮโอแวลลีเรสต์ลิง  |  |
| บริษัทย่อย |  สตูดิโอ  มิวสิก  แม็กกาซีน  โฮม วิดีโอ  วิดีโอ สตอรี่  บู๊ก  ยูนิเวิร์ส  |  |
| การเข้าซื้อกิจการงานเด่น |  เวิลด์แชมเปี้ยนชิพเรสต์ลิง  เอ็กซ์ตรีม แชมเปี้ยนชิพ เรสต์ลิง  อเมริกัน เรสต์ลิง แอสโซเชิลชั่น  เวิลด์คลาสส์แชมเปียนชิปเรสต์ลิง  |  |
| ดูเพิ่ม |  รายการศึกใหญ่  ตระกูลแม็กแมน  การขยายยี่ห้อของดับเบิลยูดับเบิลยูอี  มันนีอินเดอะแบงก์  สแลมมีอะวอร์ด  คิงออฟเดอะริง  อ็องเดรเดอะไจแอนต์ เมโมเรียล แบตเทิลรอยัล  เรสเซิลเมเนียวีเมนส์แบตเทิลรอยัล  ดัสตี โรดส์ แท็กทีม คลาสสิก  ทริปเปิลคราวน์แชมเปียนชิป  แกรนด์สแลมแชมเปียนชิป  ดับเบิลยูดับเบิลยูอี ทัวร์นาเมนต์  ดับเบิลยูดับเบิลยูอี มิกซ์แมทช์ ชาลเล้นจ์  |  |
เตียวปอ

ขุนพลของรัฐง่อก๊ก (เสียชีวิต ค.ศ. 264)
| เตียวปอ (จาง ปู้) |
| --- | --- |
張布

ขุนพลทหารม้าทะยาน (驃騎將軍 เพี่ยวฉีเจียงจฺวิน)
ดำรงตำแหน่ง กันยายน ค.ศ. 264 (264) – ธันวาคม ค.ศ. 264 (264)
กษัตริย์: ซุนโฮ
ขุนพลซ้าย (左將軍 จั่วเจียงจฺวิน)
ดำรงตำแหน่ง ค.ศ. 258 (258) – กันยายน ค.ศ. 264 (264)
กษัตริย์: ซุนเหลียง / ซุนฮิว
 
ข้อมูลส่วนบุคคล
เกิด: ไม่ทราบ
เสียชีวิต: ป. ธันวาคม ค.ศ. 264
บุตร: บุตรสาว 2 คน
อาชีพ: ขุนพล

เตียวปอ หรือ เตียวเป๋า (เสียชีวิต ป. ธันวาคม ค.ศ. 264) มีชื่อในภาษาจีนกลางว่า จาง ปู้ (จีน: 張布; พินอิน: Zhāng Bù) เป็นขุนพลของรัฐง่อก๊กในยุคสามก๊กของจีน รับราชการในรัชสมัยของซุนฮิวจักรพรรดิลำดับที่ 3 ของรัฐง่อก๊ก และซุนโฮจักรพรรดิลำดับที่ 4 และลำดับสุดท้ายของรัฐง่อก๊ก ภายหลังเตียวปอถูกสังหารโดยรับสั่งของซุนโฮ
ประวัติ

ในรัชสมัยของซุนเหลียงจักรพรรดิลำดับที่ 2 ของรัฐง่อก๊ก ในช่วงเวลานั้นซุนฮิวมีฐานันดรศักดิ์เป็นอ๋องแห่งลองเอี๋ย (琅邪王 หลังหยาหวาง) เตียวปอดำรงตำแหน่งเป็นแม่ทัพบัญชาทัพซ้ายขวา (左右將督 จั่วโย่วเจียงตู) และเป็นคนสนิทของซุนฮิว
ในปี ค.ศ. 258 ผู้สำเร็จราชการแทนพระองค์ซุนหลิมปลดซุนเหลียงจากตำแหน่งจักรพรรดิ แล้วทูลเชิญซุนฮิวขึ้นเสวยราชย์เป็นจักรพรรดิองค์ใหม่ เตียวปอซึ่งเวลานั้นมีตำแหน่งเป็นนายกองพันฉางฉุ่ย (長水校尉 ฉางฉุ่ยเซี่ยวเว่ย์) ได้รับการแต่งตั้งเป็นขุนพลส่งเสริมคุณธรรม (輔義將軍 ฝู่อี้เจียงจฺวิน) และมีบรรดาศักดิ์หย่งคางโหว (永康侯) จากความพากเพียรในการช่วยเหลือราชการแผ่นดิน
นับตั้งแต่ภายหลงการเสียชีวิตของผู้สำเร็จราชการแทนพระองค์ซุนจุ๋นในปี ค.ศ. 256 เป็นต้นมา ราชสำนักง่อก๊กก็อยู่ภายใต้การควบคุมของซุนหลิมลูกพี่ลูกน้องของซุนจุ๋นมาเป็นเวลายาวนาน จักรพรรดิซุนฮิวทรงกลัวว่าซุนหลิมกำลังวางแผนก่อกบฏ พระองค์จึงทรงวางแผนร่วมกับเตียวปอและขุนพลเตงฮองคิดการสังหารซุนหลิมในงานเลี้ยงขุนนางในเทศกาลล่าปาของเดือน 12 แล้วคืนพระราชอำนาจแก่จักรพรรดิซุนฮิวเป็นผลสำเร็จ หลังซุนหลิมเสียชีวิต จักรพรรดิซุนฮิวทรงแต่งตั้งเตียวปอซึ่งเวลานั้นมีตำแหน่งเป็นขุนพลซ้าย (左將軍 จั่วเจียงจฺวิน) ให้เป็นแม่ทัพทัพกลาง (中軍督 จงจฺวินตู) จาง ตุน (張惇) น้องชายของเตียวปอได้รับการตั้งให้มีบรรดาศักดิ์ตูถิงโหว (都亭侯) จาง สฺวิน (張恂) น้องชายอีกคนของเตียวปอได้รับการแต่งตั้งเป็นนายกองพัน (校尉 เซี่ยวเว่ย์)
ในปี ค.ศ. 262 จักรพรรดิซุนฮิวไว้วางพระทัยให้เตียวปอและอัครมหาเสนาบดีเอียงเหียงดูแลราชการสำคัญ โดยมอบหมายให้เตียวปอกำกับดูแลสำนักในพระราชวัง เอียงเหียงกำกับดูแลด้านการทหาร
ในปี ค.ศ. 264 หลังการสวรรคตของซุนฮิว ในเวลานั้นจ๊กก๊กที่เป็นรัฐพันธมิตรกับของง่อก๊กล่มสลายไปแล้ว ส่วนภายในง่อก๊กเองก็เกิดกบฏขึ้นในเมืองเกาจี (交阯郡 เจียวจื่อจฺวิ้น) ง่อก๊กจึงจำเป็นต้องตั้งเชื้อพระวงศ์ที่เป็นผู้ใหญ่ขึ้นครองราชย์ เตียวปอและอัครมหาเสนาบดีเอียงเหียงจึงทำตามคำแนะนำของบั้นเฮ็ก (萬彧 ว่าน ยฺวี่) ให้ทูลโน้มน้าวจักรพรรดินีจูให้ถอดสิทธิ์ของรัชทายาทซุนเปียนพระโอรสองค์โตของซุนฮิวที่ยังทรงพระเยาว์จากการขึ้นครองราชย์ และตั้งให้ซุนโฮผู้เป็นอูเฉิงโหว (烏程侯) ขึ้นเป็นจักรพรรดิองค์ใหม่แทน   หลังซุนโฮขึ้นครองราชย์ เตียวปอได้รับการแต่งตั้งเป็นขุนพลทหารม้าทะยาน (驃騎將軍 เพี่ยวฉีเจียงจฺวิน) และขุนนางมหาดเล็ก (侍中 ชื่อจง)
หลังซุนโฮขึ้นจักรพรรดิ พระองค์ก็แสดงออกซึ่งความโหดเหี้ยม เย่อหยิ่ง และลุ่มหลงสุรานารี เอียงเหียงและเตียวปอต่างก็เสียใจที่ตนมีส่วนในการตั้งซุนโฮเป็นจักรพรรดิ บั้นเฮ็กรู้เรื่องที่เอียงเหียงและเตียวปอกล่าวบ่นในเรื่องนี้จึงลอบทูลให้ซุนโฮทรงทราบ ในเดือน 11 ของปีเดียวกันนั้น (ค.ศ. 264) เตียวปอและเอียงเหียงถูกซุนโฮเนรเทศไปมณฑลกว่างโจว (廣州) ภายหลังซุนโฮยังทรงส่งคนไปสังหารเตียวปอและเอียงเหียงระหว่างทาง สมาชิกในครอบครัวของทั้งสองก็ถูกสังหารด้วยเช่นกัน
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (ศตวรรษที่ 3). สามก๊กจี่ (ซานกั๋วจื้อ).
เผย์ ซงจือ (ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
ซือหม่า กวาง (1084). จือจื้อทงเจี้ยน.
| ด ค กบุคคลสำคัญในง่อก๊ก |
| --- | --- |
จักรพรรดิ:  ซุนกวน  ซุนเหลียง  ซุนฮิว  ซุนโฮ (ซุน เฮ่า) 
จักรพรรดินีและพระสนม:  เซี่ยฟูเหริน  ซีฮูหยิน  พัวฮูหยิน  ปู้ เลี่ยนชือ  ฮองฮูหยิน  จักรพรรดินีจิ้งหฺวาย  เฉฺวียน ฮุ่ยเจี่ย  จักรพรรดินีจู  จักรพรรดินีเหอ พระพันปีหลวง  เถิง ฟานหลาน 
เชื้อพระวงศ์:  ซุนเต๋ง  ซุน ลฺวี่  ซุนโฮ (ซุน เหอ)  ซุน ป้า  ซุน เฟิ่น  กิมก๋งจู๋ (ซุน หลู่ปาน)  ซุน หลู่-ยฺวี่  ซุนหวน  ซุนเสียว  ซุนฮี 
ผู้สำเร็จราชการแผ่นดิน:  ซุน เช่า  โกะหยง  ลกซุน  เปาจิด  จู จฺวี้  ซุนจุ๋น  ซุนหลิม (ซุน เชิน)  เอียงเหียง  ลู่ ข่าย  บั้นเฮ็ก  เตี๋ยวเค้า 
ขุนนางฝ่ายพลเรือน:  งอซัน  งำเต๊ก  งิมหุน  งีห้วน  จวนกี๋  จี้ เยี่ยน  ซีหอง  ตังเตียว  เตียวเจียว  เตียวอุ๋น  เทียเป๋ง  เบ้งจ๋อง  พัวโยย  เหยียมจุ้น  ฮวนฮี 
ขุนนางฝ่ายทหาร:  งุยเปียว  จวนจ๋อง  จวนตวน  จวนเต๊ก  จวนเสียง  จิวท่าย  จิวหอง  จูกัดกิ๋น  จูกัดเก๊ก  จูกัดเจ้ง  จูตี  จูหวน  จูเหียน  ชีซก  ชีเซ่ง  ชีฮู  ซงเขียม  ซุน ก้าน  ซุน ข่าย  ซุน จฺวี้  ซุนหลิม (ซุน ซิน)  ซุน เอิน  ต๋องจู  เตงอิ๋น  เตงฮอง  เตียวปอ  เตียวหิว  เตียวเอียด  เทียเภา  บิฮอง  บุนขิม  บุนเอ๋ง  บุนเฮา  พัวเจี้ยง  ลกข้อง  ลิกี๋  ลิต้าย  ลิห้อม  เล่งทอง (ลั่ว ถ่ง)  เล่งทอง (หลิง ถ่ง)  เล่าเบา  เล่าเลียก  เล่าเสง  อองตุ๋น  อีจ้วน  ฮั่นจ๋ง  ฮันต๋ง  เฮ่อ ฉี 
อื่น ๆ:  เก๋อ เสฺวียน  เฉา ปู้ซิ่ง
ฟ็อกซ์เน็ตเวิกส์กรุ๊ป

| --- | --- |

ประเภท: บริษัทย่อย
อุตสาหกรรม: โทรทัศน์
ก่อตั้ง: 27 กุมภาพันธ์ 1993; 31 ปีก่อน (1993-02-27)
ผู้ก่อตั้ง: รูเพิร์ต เมอร์ดอค
สำนักงานใหญ่: ลอสแองเจลิส, แคลิฟอร์เนีย, สหรัฐ
พื้นที่ให้บริการ: ทั่วโลก
บริการ: ช่องโทรทัศน์
เจ้าของ: เดอะวอลต์ดิสนีย์
ฟ็อกซ์เน็ตเวิกส์กรุ๊ป เป็นบริษัทโทรทัศน์ที่เป็นเจ้าของโดย เดอะวอลต์ดิสนีย์ เปิดดำเนินการมาตั้งแต่ปี 1993 ได้ขยายการให้บริการครอบคลุมทุกพื้นที่ทั่วโลกอย่างต่อเนื่อง
ฟ็อกซ์เน็ตเวิกส์กรุ๊ป ให้บริการมากกว่า 300 ช่องใน 45 ภาษาที่แตกต่างกันทั่วยุโรป ตะวันออกกลาง แอฟริกา และเอเชีย และมีช่องรายการที่หลากหลาย เช่น บันเทิง กีฬา ภาพยนตร์ เพลง ข่าว และสารคดีที่ออกอากาศในประเทศต่างๆ โดยใช้หลายช่อง แบรนด์ ได้แก่ ฟ็อกซ์, ฟ็อกซ์กีฬา และ ที่รักTV ในบรรดาแบรนด์ที่ไม่ใช่เชิงเส้น ได้แก่ ฟ็อกซ์เล่น และ ฟ็อกซ์บวก แบรนด์เหล่านี้เข้าถึงกว่า 1.725 พันล้านครัวเรือนทั่วโลก
FOX ในประเทศไทย

ในประเทศไทยนั้นได้มีการออกอากาศ โดยผ่าน บริษัท ทรูวิชั่นส์ จำกัด (มหาชน) (TrueVisions Public Company Limited) หรือเป็นที่รู้จักกันดีในชื่อเดิมว่า ยูบีซี ซึ่งเป็นบริษัทดำเนินกิจการโทรทัศน์ระบบบอกรับเป็นสมาชิกในประเทศไทย โดยให้บริการช่องแบ่งตามประเภท ดังนี้ FOX Movies, STAR World, FOX Sports, FX, FOX Life, Channel [V] Thailand, National Geographic, Nat Geo Adventure, The History Channel และอีก 3 ช่องที่ให้บริการผ่านทาง TrueIPTV ได้แก่ Channel [V] International, FOX News, SKY News รวมถึงช่องรายการที่ออกอากาศผ่านทางเคเบิลท้องถิ่นอีกด้วย
ช่องรายการต่างๆ ที่ออกอากาศโดย ฟ็อกซ์เน็ตเวิกส์กรุ๊ป

เนื่องด้วยช่องรายการของ ฟ็อกซ์เน็ตเวิกส์กรุ๊ป มีมากกว่า 40 ช่อง จึงได้แยกช่องรายการออกเป็นหมวดหมู่ ดังนี้
ช่องรายการต่างๆ ที่ออกอากาศโดย ฟ็อกซ์เน็ตเวิกส์กรุ๊ป > ภาพยนตร์

FOX Movies
FOX Action Movies
FOX Familiy Movies
ช่องรายการต่างๆ ที่ออกอากาศโดย ฟ็อกซ์เน็ตเวิกส์กรุ๊ป > บันเทิง

FOX
FOX Life
FOX Crime
FX
ช่องรายการต่างๆ ที่ออกอากาศโดย ฟ็อกซ์เน็ตเวิกส์กรุ๊ป > กีฬา

FOX Sports
ช่องรายการต่างๆ ที่ออกอากาศโดย ฟ็อกซ์เน็ตเวิกส์กรุ๊ป > เพลง

Channel V Thailand
Channel [V] International
ช่องรายการต่างๆ ที่ออกอากาศโดย ฟ็อกซ์เน็ตเวิกส์กรุ๊ป > ข่าว

FOX News
SKY News
ช่องรายการต่างๆ ที่ออกอากาศโดย ฟ็อกซ์เน็ตเวิกส์กรุ๊ป > สารคดี

National Geographic Channel
Nat Geo Adventure
Nat Geo Wild
พระเยซูทรงรับบัพติศมา

ภาพ พระคริสต์ทรงรับพิธีล้าง ของฟรันเชสโก อัลบานีสมัยคริสต์ศตวรรษที่ 17
เหตุการณ์พระเยซูทรงรับบัพติศมา (โปรเตสแตนต์) หรือ พระเยซูทรงรับพิธีล้าง (คาทอลิก) (อังกฤษ: Baptism of Jesus) ถือเป็นจุดเริ่มต้นการปฏิบัติพระภารกิจของพระเยซู เหตุการณ์นี้ถูกบันทึกในพระวรสารทั้ง 4 ฉบับ คือ มัทธิว มาระโก ลูกา และยอห์น และถือเป็นหนึ่งในห้าเหตุการณ์สำคัญในชีวิตของพระเยซู อีกสี่เหตุการณ์ที่เหลือ ได้แก่ การจำแลงพระกาย การถูกตรึงที่กางเขน การกลับคืนพระชนม์ และการเสด็จขึ้นสวรรค์
ยอห์นผู้ให้บัพติศมาประกาศพิธีบัพติศมาด้วยน้ำเพื่อแสดงการกลับใจและขอรับการอภัยบาปจากพระเจ้า ท่านกล่าวว่าจะมีผู้หนึ่งมาภายหลัง ผู้นั้นจะให้บัพติศมาด้วยพระวิญญาณบริสุทธิ์และไฟ ท่านจึงได้เตรียมหนทางขององค์พระผู้เป็นเจ้าพระองค์นั้น พระเยซูได้เสด็จไปแม่น้ำจอร์แดนและรับบัพติศมาจากยอห์นด้วย พระวรสารยังบรรยายเหตุการณ์ขณะนั้นว่าฟ้าสวรรค์ได้เปิดออก พระวิญญาณบริสุทธิ์ปรากฏรูปเหมือนนกพิราบบินลงมาเหนือพระเยซู พร้อมกับมีเสียงจากสวรรค์ประกาศว่า "ท่านเป็นบุตรที่รักของเรา เราชอบใจท่านมาก"
คริสต์ศาสนิกชนส่วนมากถือว่าเหตุการณ์นี้เป็นเหตุการณ์สำคัญ และเป็นต้นกำเนิดของพิธีบัพติศมาซึ่งเป็นพิธีศักดิ์สิทธิ์ในศาสนาคริสต์ แนวคิดบุตรบุญธรรมนิยมซึ่งศาสนาคริสต์ยุคแรกประณามว่าเป็นความเชื่อนอกรีตก็เกิดขึ้นเพราะให้ความสำคัญกับเหตุการณ์นี้
ศาสนาคริสต์ตะวันออกจัดฉลองพระเยซูทรงรับบัพติศมาในวันที่ 6 มกราคม ส่วนคริสตจักรโรมันคาทอลิก แองกลิคันคอมมิวเนียน และบางนิกายจัดการฉลองในสัปดาห์ถัดมาเรียกว่าวันฉลององค์พระผู้เป็นเจ้าทรงรับพิธีล้าง
สมเด็จพระจักรพรรดินีมิจิโกะ

| สมเด็จพระจักรพรรดินีมิจิโกะ |
| --- | --- |
โจโกโง
สมเด็จพระจักรพรรดินีมิจิโกะ ใน ค.ศ. 2016
จักรพรรดินีแห่งญี่ปุ่น
ดำรงพระยศ: 7 มกราคม พ.ศ. 2532 – 30 เมษายน พ.ศ. 2562
สถาปนา: 12 พฤศจิกายน พ.ศ. 2533

พระราชสมภพ: 20 ตุลาคม พ.ศ. 2477 (90 พรรษา) โรงพยาบาลมหาวิทยาลัยโตเกียว โตเกียว จักรวรรดิญี่ปุ่น
พระราชสวามี: สมเด็จพระจักรพรรดิอากิฮิโตะ (พ.ศ. 2502–ปัจจุบัน)
พระราชบุตร:   สมเด็จพระจักรพรรดินารูฮิโตะ  เจ้าชายฟูมิฮิโตะ อากิชิโนะโนะมิยะ  ซายาโกะ คูโรดะ 
ราชวงศ์: ญี่ปุ่น (อภิเษกสมรส)
พระราชบิดา: ฮิเดซาบูโร โชดะ
พระราชมารดา: ฟูมิโกะ โซเอจิมะ
ศาสนา: ชินโต (เดิมโรมันคาทอลิก)
สมเด็จพระจักรพรรดินีมิจิโกะ (ญี่ปุ่น: 上皇后美智子; โรมาจิ: Jōkōgō Michiko; พระราชสมภพ 20 ตุลาคม พ.ศ. 2477) มีพระนามเดิมว่า มิจิโกะ โชดะ (ญี่ปุ่น: 正田 美智子; โรมาจิ: Shōda Michiko) เป็นพระอัครมเหสีในสมเด็จพระจักรพรรดิอากิฮิโตะ
จักรพรรดินีมิจิโกะอภิเษกสมรสกับจักรพรรดิอากิฮิโตะตั้งแต่ พ.ศ. 2502 เมื่อครั้งดำรงพระอิสริยยศเป็นมกุฎราชกุมาร นับเป็นสตรีสามัญชนและเป็นคริสตังคนแรกที่เข้าสู่พระราชวงศ์ญี่ปุ่นผ่านการอภิเษกสมรส ครั้นจักรพรรดิโชวะสวรรคต มกุฎราชกุมารอากิฮิโตะจึงสืบราชสมบัติเป็นจักรพรรดิ และมกุฎราชกุมารีมิจิโกะจึงดำรงพระอิสริยยศเป็นจักรพรรดินี ตามลำดับ และเมื่อจักรพรรดิอากิฮิโตะทรงสละพระราชสมบัติ เมื่อ พ.ศ. 2562 พระองค์จึงมีพระอิสริยยศเป็น โจโกโง ซึ่งในภาษาไทยที่ใกล้เคียงที่สุดคือ พระพันปีหลวง
พระราชประวัติ > พระชนม์ชีพช่วงต้นและการศึกษา

สมเด็จพระจักรพรรดินีมิจิโกะ เสด็จพระราชสมภพเมื่อวันที่ 20 ตุลาคม พ.ศ. 2477 ณ กรุงโตเกียว เป็นบุตรสาวคนโตของฮิเดซาบูโร โชดะ (ญี่ปุ่น: 正田 英三郎; โรมาจิ: Shōda Hidesaburō) กับฟูมิโกะ โซเอจิมะ (ญี่ปุ่น: 副島 富美子; โรมาจิ: Soejima Fumiko) บิดาเป็นประธานและประธานกิตติมศักดิ์ของบริษัทนิชชิน พระองค์เติบโตในโตเกียวโดยได้รับการปลูกฝังด้านการศึกษาจากครอบครัวทั้งแบบดั้งเดิมและตะวันตก มีการเรียนภาษาอังกฤษและเปียโน ทรงเรียนรู้ในศิลปะด้านงานเขียน การทำอาหาร และโคโด (ศิลปะการใช้เครื่องหอม) ทั้งนี้พระองค์มีพื้นฐานครอบครัวที่นับถือศาสนาคริสต์นิกายโรมันคาทอลิก ทว่าส่วนพระองค์มิเคยรับศีลล้างบาปมาก่อนเลย พระองค์เป็นหลานสาวของนักวิชาการหลายท่าน เช่น เค็นชิโร โชดะ นักคณิตศาสตร์ที่เป็นอธิการบดีมหาวิทยาลัยโอซากะ (ดำรงตำแหน่ง พ.ศ. 2497—2503)
พระองค์เข้ารับการศึกษาที่โรงเรียนประถมฟูตาบะ (ญี่ปุ่น: 雙葉学園) ย่านโคจิมาชิ เขตชิโยดะ กรุงโตเกียว ต่อมาได้ลาออกขณะทรงศึกษาระดับเกรดสี่เนื่องจากระเบิดของอเมริกันช่วงสงครามโลกครั้งที่สอง หลังจากนั้นได้ทรงเข้ารับการศึกษาต่อที่เมืองคาตาเซะ (ปัจจุบันเป็นส่วนหนึ่งของเมืองฟูจิซาวะ) จังหวัดคานางาวะ, เมืองทาเตบายาชิ จังหวัดกุมมะซึ่งเป็นนิวาสถานเดิมของสกุลโชดะ และเมืองคารูอิซาวะ จังหวัดนะงะโนะอันเป็นที่ตั้งของบ้านพักตากอากาศของครอบครัว หลังสถานการณ์สงบลง ครอบครัวของพระองค์ได้กลับมายังโตเกียวเมื่อปี พ.ศ. 2489 ทรงรับการศึกษาระดับประถมศึกษาที่โรงเรียนเดิม แล้วทรงเข้าเรียนที่วิทยาลัยหญิงพระหฤทัยแผนกประถมและมัธยมศึกษา (ญี่ปุ่น: 聖心女子学院初等科・中等科・高等科) ตามลำดับ จนสำเร็จการศึกษาเมื่อปี พ.ศ. 2496 พระองค์มีพระราชดำรัสตรัสเล่าเหตุการณ์ดังกล่าว ความว่า "...เมื่อเข้าสู่ช่วงหลังสงครามโลก แม้ข้าพเจ้าจะเป็นเพียงเด็กประถม แต่ก็สัมผัสได้ถึงห้วงเวลาแห่งความทุกข์ยาก ข้าพเจ้าต้องย้ายโรงเรียนถึง 5 ครั้ง ภายในเวลาเกือบ 3 ปี และทุกครั้งที่เข้าโรงเรียนใหม่ จะรู้สึกอึดอัดกับการปรับตัวให้เข้ากับการเรียนการสอนใหม่..."
ขณะที่ทรงศึกษาอยู่ในระดับวิทยาลัยนั้น ครอบครัวจะเรียกพระองค์อย่างลำลองว่า "มิจิ" (ญี่ปุ่น: ミチ) หรือ "มิจจิ" (ญี่ปุ่น: ミッチ) และยังมีอีกชื่อหนึ่งว่า "เทมเพิลจัง" (Temple-chan) เนื่องจากมีพระเกศาเป็นลอนและมีสีออกแดงต่างจากสตรีญี่ปุ่นทั่วไป ทั้งยังมีลักษณะเหมือนเชอร์ลีย์ เทมเพิล (Shirley Temple) นักแสดงเด็กชาวอเมริกัน
พระองค์สำเร็จการศึกษาระดับปริญญาตรีสาขาวรรณคดีอังกฤษ คณะวรรณคดี มหาวิทยาลัยพระหฤทัยโตเกียว (ญี่ปุ่น: 聖心女子大学) เกียรตินิยมอันดับหนึ่ง นอกจากนี้ยังทรงศึกษาต่อในหลักสูตรระยะสั้นในสาขาเดิมที่มหาวิทยาลัยฮาร์วาร์ดและออกซฟอร์ด
ช่วงปี พ.ศ. 2493 มีชายหนุ่มมากหน้าหลายตาแวะเวียนเข้ามา จนทำให้ครอบครัวโชดะวิตกกังวลเกี่ยวกับการมีคู่ครองของบุตรสาว หนึ่งในชายที่เข้ามาคบหาพระองค์คือยูกิโอะ มิชิมะ (ญี่ปุ่น: 三島 由紀夫) นักเขียนชาวญี่ปุ่น ซึ่งปรากฏในหนังสือ "ชีวิตและการมรณกรรมของยุกิโอะ มิชิมะ" (The Life and Death of Yukio Mishima) อันเป็นงานเขียนของเฮนรี สกอต สโตกส์ (Henry Scott Stokes) ที่ระบุว่าทั้งสองได้รับการแนะนำ และสนับสนุนจากครอบครัวให้สมรส ด้วยมองว่าทั้งคู่มีความเหมาะสมกัน
พระราชประวัติ > พระราชพิธีหมั้นและอภิเษกสมรส

มิจิโกะ โชดะพบกับมกุฎราชกุมารอากิฮิโตะครั้งแรกในเดือนสิงหาคม พ.ศ. 2500 ที่สนามเทนนิสในเมืองคารูอิซาวะ ซึ่งคณะกรรมการพระราชวัง (Imperial Household Council) ได้อนุมัติพระราชพิธีหมั้นของมกุฎราชกุมารกับนางสาวโชดะในวันที่ 24 พฤศจิกายนปีถัดมา ช่วงเวลาเดียวกันนั้น สื่อมวลชนต่างให้ความสนใจและเรียกว่า "รักหวานในสนามเทนนิส" (romance of the tennis court) บ้างก็ว่าเป็น "เทพนิยาย" ที่เกิดขึ้นจริง พระราชพิธีหมั้นถูกจัดขึ้นเมื่อวันที่ 14 มกราคม พ.ศ. 2502
แม้พระคู่หมั้นจะเป็นสตรีที่มาจากครอบครัวที่มั่งคั่งแต่ก็มีพื้นเพเป็นสามัญชนเท่านั้น ในช่วงปีดังกล่าวนั้นสื่อมวลชนและประชาชนทั่วไปที่คุ้นเคยกับพระราชวงศ์ญี่ปุ่นเข้าใจว่า พระราชวงศ์จะต้องคัดเลือกสุภาพสตรีที่มีเชื้อสายเจ้าหรือเป็นลูกหลานขุนนางมาให้พระยุพราชเสกสมรสโดยเฉพาะ นอกจากนี้ประชาชนบางส่วนไม่เห็นด้วยกับการหมั้นนี้เพราะพระคู่หมั้นมาจากครอบครัวคริสตัง แม้เธอจะไม่เคยรับศีลล้างบาปแต่ก็ร่ำเรียนในโรงเรียนเอกชนสอนศาสนาคริสต์ และมีทีท่าที่จะเผยแผ่ความเชื่อของบิดามารดา รวมทั้งมีข่าวลือหนาหูว่าสมเด็จพระจักรพรรดินีนางาโกะก็ทรงต่อต้านพระราชพิธีหมั้นเช่นกัน จนในปี พ.ศ. 2543 หลังการสวรรคตของสมเด็จพระจักรพรรดินีนางาโกะ สำนักข่าวรอยเตอร์สได้รายงานว่า จักรพรรดินีนางาโกะทรงต่อต้านการอภิเษกสมรสอย่างแข็งขัน โดยทรงกดดันพระสุณิสาว่าไม่คู่ควรกับพระราชโอรสของพระองค์ ส่งผลให้พระสุณิสาประชวรด้วยภาวะซึมเศร้า นอกจากนี้ยังมีการหมายเอาชีวิตจนทำให้ครอบครัวโชดะต้องแจ้งเจ้าหน้าที่คอยอารักขาความปลอดภัย
อย่างไรก็ตามความรักของทั้งสองพระองค์นั้นได้รับการสนับสนุนจากประชาชนในวงกว้าง โดยเฉพาะชนชั้นการเมืองที่จะแสดงให้เห็นถึงพลังของคนหนุ่มสาว มิจิโกะจึงกลายเป็นสัญลักษณ์ของความทันสมัยและประชาธิปไตยในญี่ปุ่น ที่สือมวลชนเรียกว่า "มิจจิบูม" (Mitchi boom) ที่สุดพระราชพิธีอภิเษกสมรสก็ถูกจัดขึ้นเมื่อวันที่ 10 เมษายน พ.ศ. 2502 ซึ่งจัดอย่างลัทธิชินโตตามพระราชประเพณี มีประชาชนโตเกียวกว่า 500,000 คน ร่วมถวายพระพรแสดงความยินดีบริเวณเส้นทางเสด็จยาว 8.8 กิโลเมตร รวมทั้งยังมีการถ่ายทอดสดงานอภิเษกสมรส (ถือเป็นครั้งแรกของญี่ปุ่นที่มีการถ่ายทอดสดงานอภิเษกสมรสของจักรพรรดิในอนาคต) อันมีผู้ชมกว่า 15 ล้านคน ซึ่งมีหลายครอบครัวลงทุนซื้อโทรทัศน์มาเพื่อการนี้โดยเฉพาะ
พระราชประวัติ > มกุฎราชกุมารี

หลังการอภิเษกสมรส มกุฎราชกุมารและมกุฎราชกุมารีได้มาประทับอยู่ในพระราชวังโทงู (ญี่ปุ่น: 東宮御所; โรมาจิ: Tōgū-gosho) ตามพระราชประเพณี และออกจากวังดังกล่าวไปประทับพระราชวังอิมพีเรียลเมื่อพระราชสวามีขึ้นครองราชสมบัติเป็น สมเด็จพระจักรพรรดิ เมื่อปี พ.ศ. 2532
มกุฎราชกุมาร และมกุฎราชกุมารี มีพระราชโอรส-ธิดาด้วยกัน 3 พระองค์ คือ
สมเด็จพระจักรพรรดินารูฮิโตะ (ญี่ปุ่น: 徳仁天皇; โรมาจิ: Naruhito Tennō; 23 กุมภาพันธ์ พ.ศ. 2503) เสกสมรสกับมาซาโกะ โอวาดะ (ญี่ปุ่น: 小和田雅子; โรมาจิ: Owada Masako) มีพระราชธิดาพระองค์เดียว
เจ้าชายฟูมิฮิโตะ อากิชิโนโนมิยะ (ญี่ปุ่น: 秋篠宮文仁親王; โรมาจิ: Akishino-no-miya Fumihito Shinnō; 11 พฤศจิกายน พ.ศ. 2508) เสกสมรสกับคิโกะ คาวาชิมะ (ญี่ปุ่น: 川嶋紀子; โรมาจิ: Kawashima Kiko) มีพระโอรส-ธิดาสามพระองค์
เจ้าหญิงซายาโกะ โนริโนมิยะ (ญี่ปุ่น: 紀宮清子内親王; โรมาจิ: Nori-no-miya Sayako Naishinnō; 18 เมษายน พ.ศ. 2512) ต่อมาทรงลาออกจากฐานันดรศักดิ์เพื่อเสกสมรสกับโยชิกิ คูโรดะ (ญี่ปุ่น: 黒田慶樹; โรมาจิ: Kuroda Yoshiki) ไม่มีบุตร-ธิดาด้วยกัน
ในปี พ.ศ. 2506 มีการรายงานข่าวว่ามกุฎราชกุมารีมิจิโกะทรงยุติการตั้งพระครรภ์ ขณะมีอายุครรภ์ได้สามเดือนเมื่อวันที่ 22 มีนาคม ณ กรุงโตเกียว เนื้อหากล่าวว่า "โฆษกกล่าวว่า การดำเนินการดังกล่าวได้รับคำปรึกษาจากศาสตราจารย์ทากาชิ โคบายาชิ ที่ทำการประสูติเจ้าชายฮิโระ พระราชโอรสพระองค์แรกที่มีพระชันษา 3 ปี. โฆษกยังกล่าวต่อ ว่าเจ้าหญิงซึ่งมีพระชนมายุ 28 พรรษานี้มีพระพลานามัยที่ไม่แข็งแรงเนื่องจากการประกอบพระกรณียกิจอย่างต่อเนื่องมาตั้งแต่ก่อนทรงพระครรภ์"
มกุฎราชกุมารและมกุฎราชกุมารี ทรงปฏิบัติพระองค์นอกกรอบจารีตของวังหลวงที่เดิมต้องแยกพระราชบุตรจากชนกชนนีแล้วให้ผู้อื่นเลี้ยงแทน และจ้างครูมาสอนพระราชบุตรในวัง มกุฎราชกุมารีมิจิโกะเองทรงเลือกที่จะเลี้ยงพระราชบุตรเองโดยไม่พึ่งข้าราชบริพาร ทรงอำรุงเลี้ยงพระราชโอรส-ธิดาด้วยพระเกษียรธาราทุกพระองค์ รวมทั้งส่งพระราชบุตรเข้าศึกษาที่โรงเรียน ทั้งนี้มกุฎราชกุมารและมกุฎราชกุมารีเป็นที่เคารพของพสกนิกร ทรงเดินทางพบปะประชาชนใน 47 จังหวัดทั่วประเทศ ทั้งยังให้สิทธิ์ประชาชนที่จะถ่ายรูปคู่กับพระองค์ นอกจากนี้ยังเสด็จเยื่อนต่างประเทศถึง 37 ประเทศ ช่วงปี พ.ศ. 2502-2532
พระองค์มีปัญหาทางจิตอันเกิดจากแรงกดดันของสื่อมวลชน ซึ่งสำนักข่าวรอยเตอร์มองว่า อคติของสมเด็จพระจักรพรรดินีนางาโกะส่งผลอย่างยิ่งที่ทำให้พระองค์ไม่มีพระสุรเสียงไปเจ็ดเดือนเมื่อปี พ.ศ. 2503 และอีกครั้งในฤดูใบไม้ร่วง พ.ศ. 2536 และเมื่อปี พ.ศ. 2550 พระองค์ได้ยกเลิกพระราชกรณียกิจออกไป เนื่องจากทรงเป็นร้อนใน มีพระโลหิตกำเดา และพระโลหิตตกในพระอันตคุณ ซึ่งแพทย์ออกมาชี้แจ้งว่าเกิดจากความเครียดส่วนพระองค์ ซึ่งเหตุการณ์ดังกล่าวใกล้เคียงกับกรณีของมกุฎราชกุมารีมาซาโกะ พระสุณิสา ที่ทรงได้รับแรงกดดันในพระอิสริยยศ
พระราชประวัติ > สมเด็จพระจักรพรรดินี

เมื่อสมเด็จพระจักรพรรดิโชวะเสด็จสวรรคต เมื่อวันที่ 7 มกราคม พ.ศ. 2532 เจ้าชายอากิฮิโตะ มกุฎราชกุมารแห่งญี่ปุ่น จึงขึ้นครองราชสมบัติเป็นสมเด็จพระจักรพรรดิพระองค์ที่ 125 ส่วนเจ้าหญิงมิจิโกะ มกุฎราชกุมารี ก็เป็นสมเด็จพระจักรพรรดินีตามลำดับ โดยจัดพิธีบรมราชาภิเษกขึ้นเมื่อวันที่ 12 พฤศจิกายน พ.ศ. 2533 ณ พระราชวังโตเกียว
หลังพิธีบรมราชาภิเษก ทั้งสองพระองค์ก็เสด็จเยือนต่างประเทศ 19 ประเทศ และพยายามที่จะใกล้พสกนิกรในจังหวัดที่เสด็จเยือนทั้ง 47 จังหวัด พระองค์ปฏิบัติพระราชกรณียกิจเคียงคู่พระราชสวามีทั้งในและต่างประเทศ หรือแม้แต่งานต้อนรับพระราชอาคันตุกะ อย่างในปี พ.ศ. 2550 พระองค์ปฏิบัติพระราชกรณียกิจอย่างเป็นทางการทั้งหมดกว่า 300 ครั้ง หลังการสวรรคตของจักรพรรดินีโคจุง เมื่อวันที่ 20 มิถุนายน พ.ศ. 2543 พระองค์จึงดำรงตำแหน่งเป็นองค์นายิกาของสภากาชาดญี่ปุ่นสืบต่อ
ทั้งนี้พระองค์มีหน้าที่ในการดูแลฟาร์มปลูกหม่อนเลี้ยงไหมในพระราชวังที่ชื่อ "โมะมิจิยะมะ" (Momijiyama Imperial Cocoonery) ทรงมีส่วนร่วมในงานผ้าไหมประจำปีอันเป็นส่วนหนึ่งในพระราชพิธีที่ยึดโยงเข้ากับคติลัทธิชินโต ประเพณีและวัฒนธรรมญี่ปุ่น เมื่อ พ.ศ. 2537 ทรงมีไหมสายพันธุ์โคะอิชิมะรุ (สายพันธุ์ที่เก่าแก่ที่สุดในญี่ปุ่น) ส่วนหนึ่ง พระราชทานให้กับคลังโชโซอิง (ญี่ปุ่น: 正倉院; โรมาจิ: Shōsō-in) ในพุทธศาสนาที่ชื่อวัดโทไดจิ (ญี่ปุ่น: 東大寺; โรมาจิ: Tōdai-ji) เพื่อใช้บูรณะสมบัติต่อไป
พระองค์เป็นที่นิยมของชาวญี่ปุ่นด้วยมีจริยวัตรที่งดงาม ทรงใช้เวลาส่วนหนึ่งไปกับการบำเพ็ญเพียรทางศาสนาร่วมกับพระราชสวามี เช่น ทรงสักการะศาลเจ้าอิเซะและศาลเจ้าชินโตอื่น ๆ รวมทั้งการสวดภาวนาภายในสุสานหลวงเพื่ออุทิศพระราชกุศลแด่บูรพมหากษัตริย์และสมาชิกในราชวงศ์ที่ล่วงลับไปแล้ว ทั้งยังเป็นนักเปียโนหญิงที่มีชื่อเสียงคนหนึ่ง หลายปีที่ผ่านมาทั้งสองพระองค์จะทรงเยี่ยมชมสิ่งอำนวยความสะดวกสำหรับเด็กและผู้สูงอายุ ต่อมาสำนักพระราชวังได้ออกมาประกาศว่าหลังจากปี พ.ศ. 2557 ทั้งสองพระองค์จะส่งต่อพระราชกรณียกิจแก่เจ้านายรุ่นใหม่ และกล่าวว่าเรื่องพระพลานามัยของทั้งสองพระองค์ไม่เกี่ยวข้องกับการตัดสินพระทัยนี้
อนึ่ง ในปี พ.ศ. 2533 พระองค์ได้ถูกบรรจุไว้ในหอเกียรติยศ ในรายชื่อเครื่องแต่งกายนานาชาติที่ดีที่สุด
พระเกียรติยศ > พระอิสริยยศ

| ธรรมเนียมพระยศของ จักรพรรดินีมิจิโกะ |
| --- | --- |
ธงประจำพระอิสริยยศ
การทูล: เฮกะ (陛下)
การแทนตน: โบะกุ (บุรุษ) / วะตะชิ (สตรี)
20 ตุลาคม พ.ศ. 2477 — 10 เมษายน พ.ศ. 2502 : มิจิโกะ โชดะ
10 เมษายน พ.ศ. 2502 — 7 มกราคม พ.ศ. 2532 : เจ้าหญิงมิจิโกะ พระชายาในมกุฎราชกุมารอากิฮิโตะ
7 มกราคม พ.ศ. 2532 — 30 เมษายน พ.ศ. 2562 : สมเด็จพระจักรพรรดินีมิจิโกะ
1 พฤษภาคม 2562 — ปัจจุบัน : โจโกโงมิจิโกะ / สมเด็จพระจักรพรรดินีมิจิโกะ
พระเกียรติยศ > เครื่องราชอิสริยาภรณ์

เครื่องราชอิสริยาภรณ์รัตนมงกุฎ ชั้นมงกุฎดอกพอโลเนีย
พ.ศ. ไม่ปรากฏ –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายใน)
พ.ศ. ไม่ปรากฎ –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
พระราชบุตร

| พระนาม | ประสูติ | เสกสมรส | เสกสมรส | พระราชนัดดา |
| --- | --- | --- | --- | --- |
| จักรพรรดินารูฮิโตะ | 23 กุมภาพันธ์ พ.ศ. 2503 | 9 มิถุนายน พ.ศ. 2536 | มาซาโกะ โอวาดะ | เจ้าหญิงไอโกะ โทชิโนะมิยะ |
| เจ้าชายฟูมิฮิโตะอากิชิโนะโนะมิยะ | 11 พฤศจิกายน พ.ศ. 2508 | 29 มิถุนายน พ.ศ. 2533 | คิโกะ คาวาชิมะ | มาโกะ โคมูโระ เจ้าหญิงคาโกะแห่งอากิชิโนะ เจ้าชายฮิซาฮิโตะแห่งอากิชิโนะ |
| เจ้าหญิงซายาโกะโนริโนะมิยะ | 18 เมษายน พ.ศ. 2512 | 15 พฤศจิกายน พ.ศ. 2548 | โยชิกิ คูโรดะ |  |
แหล่งข้อมูลอื่น

| ก่อนหน้า |  | สมเด็จพระจักรพรรดินีมิจิโกะ |  | ถัดไป |
| --- | --- | --- | --- | --- |
| จักรพรรดินีโคจุง​ |  | จักรพรรดินีแห่งญี่ปุ่น  (7 มกราคม พ.ศ. 2532 — 30 เมษายน พ.ศ. 2562) |  | สมเด็จพระจักรพรรดินีมาซาโกะ​ |
| ด ค กเจ้าหญิงญี่ปุ่นโดยการเสกสมรส |
| --- | --- | --- |
นับตั้งแต่รัชกาลของจักรพรรดิเมจิเป็นต้นไป
| รุ่นที่ 1 |  ซาดาโกะ คูโจ  |  |
| รุ่นที่ 2 |  เจ้าหญิงนางาโกะแห่งคูนิ†  เซ็ตสึโกะ มัตสึไดระ  คิกูโกะ โทกูงาวะ  ยูริโกะ ทากางิ  |  |
| รุ่นที่ 3 |  มิจิโกะ โชดะ  ฮานาโกะ สึงารุ  โนบูโกะ อาโซ  ฮิซาโกะ ทตโตริ  |  |
| รุ่นที่ 4 |  มาซาโกะ โอวาดะ  คิโกะ คาวาชิมะ  |  |
† เป็นเจ้าหญิงญี่ปุ่นมาแต่แรกประสูติ
สมเด็จพระจักรพรรดินีมิจิโกะเมื่อครั้งยังทรงพระเยาว์
คฤหาสน์โชดะ เมื่อปี พ.ศ. 2501
ภาพงานอภิเษกสมรส ทรงฉายร่วมกันจักรพรรดิโชวะ และจักรพรรดินีโคจุง เมื่อวันที่ 10 เมษายน พ.ศ. 2502
มกุฎราชกุมารีมิจิโกะ กับแนนซี เรแกน เมื่อคราเสด็จเยือนสหรัฐอเมริกาอย่างเป็นทางการ พ.ศ. 2530
มกุฎราชกุมารีมิจิโกะและพระราชสวามี ขณะเสด็จเยือนประเทศเนเธอร์แลนด์ เมื่อปี พ.ศ. 2522 โดยมีสมเด็จพระราชินีนาถยูเลียนา เจ้าหญิงเบียทริกซ์ และเจ้าชายเคลาส์นำเสด็จ
เนื่องในวโรกาสวันพระราชสมภพสมเด็จพระจักรพรรดิอากิฮิโตะ เมื่อวันที่ 23 ธันวาคม พ.ศ. 2548